Държавен вестник, бр. 76, 2019 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  76
ректора на българско висше училище или от 
директора на научен институт в Българската 
академия на науките.“
2. В чл. 37, ал. 1 основният текст се из­
меня така:
„(1) При необходимост министърът на об­
разованието и науката, ректорът на висшето 
училище или директорът на научния институт 
може:“.
Министър-председател: 
Бойко Борисов
За главен секретар на Министерския съвет: 
Красимир Божанов
7318
ПОСТАНОВЛЕНИЕ № 238
ОТ 24 СЕПТЕМВРИ 2019 Г.
за изменение и допълнение на Наредбата 
за съществените изисквания и оценяване 
съответствието на играчките, приета с По­
становление № 300 на Министерския съвет 
от 2010 г. (обн., ДВ, бр. 99 от 2010 г.; изм. и 
доп., бр. 95 от 2012 г., бр. 73 от 2013 г., бр. 14 
от 2015 г., бр. 31 от 2016 г. и бр. 78 и 87 от 
2017 г.) 
МИНИСТЕРСКИЯТ СЪВЕТ
П О С Т А Н О В И :
§ 1. В § 2 от допълнителните разпоредби 
накрая се поставя запетая и се добавя „Дирек­
тива (ЕС) 2018/725 на Комисията за изменение, 
с цел адаптиране към техническия прогрес, 
на част III, точка 13 от приложение II към 
Директива 2009/48/ЕО, по отношение на хром 
(VI) (OB, L 122 от 17 май 2018 г., стр. 29 – 31)“.
§ 2. В приложение № 2 към чл. 7, ал. 2 и 
чл. 58, ал. 1, т. 1 и ал. 2, в т. 9 „Детски иг­
рачки, предназначени за връзване над люлка, 
детско креватче или детска количка“ думите 
„Отстранете тази играчка, когато детето от 
пълзяща поза започва да се изправя, за да 
се избегне нараняване чрез заплитане“ се 
заменят с „Отстранете тази играчка, когато 
детето започва да се опитва да се повдигне на 
своите ръце и колене в положение за пълзене, 
за да се избегне възможно нараняване чрез 
заплитане“.
§ 3. В приложение № 8 към чл. 59, ал. 1, 
на ред „хром (VI)“ числото „0,2“ се заменя 
с „0,053“. 
Заключителна разпоредба
§ 4. Постановлението влиза в сила от деня 
на обнародването му в „Държавен вестник“ 
с изключение на § 3, който влиза в сила от 
18 ноември 2019 г.
Министър-председател: 
Бойко Борисов
За главен секретар на Министерския съвет: 
Красимир Божанов
7319
ПОСТАНОВЛЕНИЕ № 239
ОТ 24 СЕПТЕМВРИ 2019 Г.
за одобряване на допълнителни разхoди по 
бюджета на Министерството на външните 
работи за 2019 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на външните 
работи за 2019 г. в размер до 178 508 лв., в т.ч. 
по показател „Персонал“ 6983 лв., във връзка 
с повишаване на класа на консулството на 
Република България в Кралство Испания, 
ръководено от консулско длъжностно лице, 
със седалище в гр. Барселона и с консулски 
окръг, обхващащ територията на автономните 
области Каталуния и Арагон, в Генерално 
консулство с консулски окръг, обхващащ те­
риторията на автономните области Каталуния 
и Арагон, с ръководител генерален консул.
(2) Средствата по чл. 1, ал. 1 да се осигурят за 
сметка на преструктуриране на разходите и/или 
трансферите по централния бюджет за 2019 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на развитието на ефективна дипломатическа 
служба“, бюджетна програма „Управление на 
задграничните представителства и подкрепа 
на българските граждани в чужбина“, по 
бюджета на Министерството на външните 
работи за 2019 г.
(2) Със сумата в размер до 171 525 лв. да 
се увеличат показателите по чл. 10, ал. 3 от 
Закона за държавния бюджет на Република 
България за 2019 г.
Чл. 3. Заместник министър-председателят 
по правосъдната реформа и министър на 
външните работи да извърши съответните 
промени по бюджета за 2019 г. на базата на 
фактически извършен разход и да уведоми 
министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2019 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси и чл. 77, ал. 2 от Закона за държав­
ния бюджет на Република България за 2019 г.
§ 2. Изпълнението на постановлението се 
възлага на заместник министър-председате­
ля по правосъдната реформа и министър на 
външните работи.
§ 3. Постановлението влиза в сила от деня 
на обнародването му в „Държавен вестник“.
За министър-председател: 
Томислав Дончев
За главен секретар на Министерския съвет: 
Красимир Божанов
7337